b'\n_START_ARTICLE_\nCantona\n_START_PARAGRAPH_\nCantona er et mesoamerikansk arkeologisk utgravningssted i Mexico. Det ligger i delstaten Puebla, like ved grensa til Veracruz. Ruinene stammer fra en by som hadde sin storhetstid mellom 600 og 1000, og som l\xc3\xa5 langs den gamle handelsruta mellom golfkysten og Mexicodalen. Byen dekker et areal p\xc3\xa5 rundt 12 km\xc2\xb2, og bare 10\xc2\xa0% av den er gravd ut. Innbyggerne levde hovedsakelig av jordbruk og handel._NEWLINE_Cantona har en uvanlig arkitektur ettersom hele byen er bygd uten m\xc3\xb8rtel; det er steinenes vekt som holder strukturen sammen._NEWLINE_Cantona har 24 ballspillbaner og en rekke mindre pyramider.'